Ħsara teknika fl-apps ta' Facebook, Messenger u Instagram tħalli eluf bla aċċess Uħud mill-persuni li jużaw is-servizzi ta' Facebook, Messenger u Instagram dalgħodu spiċċaw mingħajr aċċess. Dawn l-apps li jappartjenu għall-Facebook sofrew xi ħsarat u jidher li din il-ħsara affettwat għexieren ta' eluf ta' persuni li sa minn kmieni dalgħodu ilmentaw dwar problemi meta jiġu biex jibagħtu jew jirċievu messaġġi. Mill-ewwel stħarriġ jidher li madwar 80 fil-mija lmentaw minħabba diffikultajiet biex jagħmlu kuntatt permezz ta' messaġġi, filwaqt li 20 fil-mija saħansitra kellhom problema biex jaċċessaw l-apps.